**Zdôvodnenie vypracovania**

**Hodnotiacich kritérií pre dopytovo – orientované projekty so zameraním na služby v oblasti IT správy a podpory pre výkon verejnej moci Operačného programu Integrovaná infraštruktúra prioritná os 7 informačná spoločnosť, verzia 1.0, vrátane informácie k plánovanej výzve pre uvedenú oblasť podpory**

Ministerstvo investícií, regionálneho rozvoja a informatizácie Slovenskej republiky ako sprostredkovateľský orgán pre prioritnú os 7 Informačná spoločnosť Operačného programu Integrovaná infraštruktúra (ďalej aj „SO PO7 OPII“) v súvislosti s plánovanou výzvou pre projekty zamerané na služby v oblasti IT správy a podpory pre výkon verejnej moci vypracoval **Hodnotiace kritéria** **pre dopytovo – orientované projekty** **so zameraním na služby v oblasti IT správy a podpory pre výkon verejnej moci** Operačného programu Integrovaná infraštruktúra prioritná os 7 informačná spoločnosť, verzia 1.0 (ďalej ako „Hodnotiace kritéria“).

Pre plánovanú výzvu so zameraním na služby v oblasti IT správy a podpory pre výkon verejnej moci SO PO7 OPII vypracoval tieto nové Hodnotiace kritéria z dôvodu špecifického charakteru aktivít a cieľa podpory, na ktoré nie je možné aplikovať existujúce Hodnotiace kritéria pre dopytovo - orientované projekty Operačného programu Integrovaná infraštruktúra prioritná os 7 informačná spoločnosť, verzia 2.0.

**Informácia**

**k plánovanej výzve na predkladanie žiadostí o nenávratný finančný príspevok so zameraním na „služby v oblasti IT správy a podpory pre výkon verejnej moci“**

SO PO7 OPII aktuálne pripravuje výzvu na predkladanie žiadostí o nenávratný finančný príspevok pre dopytovo-orientované projekty so zameraním na „**služby v oblasti IT správy a podpory pre výkon verejnej moci**“ v rámci prioritnej osi 7 Informačná spoločnosť Operačného programu Integrovaná infraštruktúra (ďalej ako „OPII“).

**Cieľom** pomoci **je:**

**podporiť inovatívne riešenia podnikov, aby sa zabezpečilo zlepšenie využívania elektronických služieb verejnej správy, ich optimalizácia a zefektívnenia ich prevádzky.** Zároveň je cieľom zlepšiť využívanie dát vo vlastníctve verejnej správy pre dodanie novej úžitkovej hodnoty pre občanov a podnikateľov.

**Podpora bude smerovaná pre projekty zamerané** najmä na:

* softvérové riešenia určené pre zefektívnenie elektronickej komunikácie a zvýšenia používateľského komfortu občanov a podnikateľov,
* softvérové riešenia smerujúce k zefektívneniu procesov výkonu verejnej moci (či už ako samostatné produkty, alebo SaaS služby),
* vývoj aplikácií, modulov alebo poskytovanie služieb vo forme PaaS a SaaS pre služby využívané pri výkone verejnej správy alebo iných služieb vo verejnom záujme,
* vývoj a poskytovanie služieb zabezpečujúcich využívanie dát verejnej správy, prípadne aj v kombinácii s inými dátovými zdrojmi.

Projekty prispievajú k nasledovnému špecifickému cieľu a typu aktivity OPII:

**Špecificky cieľ:**

* **7.2** Zvýšenie inovačnej kapacity najmä malých a stredných podnikateľov v digitálnej ekonomike:

**Typ aktivity OPII:**

* C. Podpora najmä malých a stredných podnikateľov prostredníctvom zdieľaných služieb (Podnikatelia získajú prístup k službám, ktoré boli vyvinuté pôvodne pre potreby verejnej správy. Služby budú vhodne prispôsobené),
* D. Podpora inovatívnych riešení MSP využívajúcich údaje a služby poskytované verejnou správou.

**Oprávnení žiadatelia** sú:

* právnická osoba podľa § 2 ods. 2 písm. a) zákona č. 513/1991 Zb. Obchodný zákonník.

**Časová oprávnenosť** realizácie aktivít projektu:

* **začiatok realizácie** aktivít projektu nesmie nastať **pred 01.01.2014** pričom aktivity projektu musia byť **ukončené najneskôr k 31.12.2023**. Odporúča sa žiadateľom **ukončiť fyzickú realizáciu aktivít** projektu **najneskôr 3 mesiace pred 31.12.2023**, za účelom plynulého finančného vysporiadania projektu, t. j. do 31.12.2023.

**Vyhlásenie výzvy je podmienené schválením revízie OPII, verzia 12,** ktorou sa z dôvodu umožnenia financovania aktivít v rámci plánovanej výzvy rozširuje oprávnenáaktivita v rámci písmena D. v časti 2.7.3.2 Opis typu a príklady aktivít.